Nompar II de Caumont

Nompar II de CaumontNoun-par o Noumpar de Cau-mount o de Caumont en nòrma mistralenca (1391-1446) qu'èra un senhor gascon qui deishè racontes escriuts deus sons pelegrinatges a Sant Jaume de Compostèla e a Jerusalèm. Lo son tribalh qu'a egaument portat contribucions lexicograficas au Diccionari deu francés mejan.

 Biografia 
La soa familha que s'èra despuish longtemps aliada aus anglés. Qu'èra estat nommat atau en omenatge au son pairbon pairau, Nompar de Caumont, senescau d'Agenés deu rei d'Anglatèrra, nommat en abriu de 1400 en Gasconha anglesa.

Pendent la soa minoritat, qu'estó lhevat peu son cosin lo comte de Foish, puish se maridè joen e qu'avó dus hilhs.Lo son hilh ainat qu'estó probablament tuat en 1426. 

Que partí entà Compostèla en julhet de 1414, a l'atge de vint e tres ans, puish entà Jerusalèm, enter heurèr de 1419 e abriu de 1420. Qu'èra alavetz coneishut com senhor de Caumont, Castèlnau, Castelculhèr e Berbiguièras.

Qu'estó exiliat en 1443 per Carles VII, rei de França, e despossedit de las soas tèrras au profieit deu son hrair. Que's morí en Anglatèrra tres ans mei tard, deishant racontes escriuts deus sons pelegrinatges e un libe entaus sons mainatges.

 Òbras 
 Voyaige d'oultremer en Jhérusalem 
Qu'a escrivut un Viatge a Jerusalèm en 1418, publicat a París en 1858 per Édouard Lelièvre de la Grange..

Nompar que descriu lo sens deu son pelegrinatge e com ei estat hèit cavalèr deu Sent Sepulcre. Que critica las costumas de la soa epòca. Sustot los senhors de la soa epòca, mei preocupat de's har la guèrra qui de partir en crotzada. Que placè la soa pròpia bandèra a costat de la deu rei d'Anglatèrra. E l'endedia, que creè lo son pròpi ordi de cavaleria qui avèva, entà signe distintiu, un folard azur.

 Dits et Enseignemens 
Que'u se deu tanben deus quatrins moraus devath lo títol de Dits e ensenhaments, publicats per Galy.Le livre Caumont où sont contenus les Dits et enseignemens du seigneur de Caumont composés pour ses enfans l'an mil quatre-cent XVI, Bibliothèque numérique de la ville de Périgueux.

 Lista 
 Dits et Enseignemens
 Voyaige a St Jaques en Compostelle, 1414  en 1417 segon divèrsas sorsas.  
 Voyaige d'oultremer en Jhérusalem, 1419–1420

Honts
Nòtas

Referéncias

Bibliografia








Véser tanben
Articles connèxes
Ligams extèrnes

Nompar
Categoria:Naissença en 1391
Categoria:Neishença en Gasconha
Categoria:Decès en 1446
Categoria:Decès en Anglatèrra